Ekonomio di Sud-Korea
L'ekonomio di Sud-Korea kreskis rapide dum la pasinta quaradek yari. Dum la yari 1960a, lua Totala nacionala produkturo po persono equivalis olta di la maxim povra landi de la mondo. Dum l'administrado di Park Chung-hee la guvernerio komencis importacar prima materiaro e teknologio, stimulis sparo e koloko vice konsumo e mantenis la salarii basa. L'industrii qui povis exportacar stimulesis. To stimulis ekonomiala kreskado, qua freque superiris 10% dum la yari 1960a e 1970a. La kresko duris dum la yari 1980a e 1990a, ma dum la fino di ta yardeko la lando subisis l'efekti del Aziala ekonomiala krizo di 1997-1998. Pos 1998, Sud-Korea signatis pakti pri libera komerco por stimular lua exportaci.

En 2004 lua TNP unesmafoye superiris 1 bilion Usana dolari, e nun ol esas la 15ma maxim granda del mondo  esas la 4ma maxim granda de Azia. L'efikiva asocio inter guvernerio e l'entraprezi - inkluzite furniso di kredito e kontrolo de l'importaci - posibligis ta developo. En 2017 l'elekto dil prezidanto Moon Jae-in adportis konfido por la konsumeri, partale pro lua esforco pri augmentar la salarii ed augmentar publika spenso.

Depos 2018 Sud-Korea expektas kreskar nur 2% til 3% omnayare, ordinara procento di kresko por developita ekonomii. Inter la defii por Sud-Korean ekonomio esas la rapida oldigo di lua habitanti, neflexebla laborala merkato, la dominaco di granda entraprezi (chaebols) en la produktado, e developar lua interna merkato, vice dependar tante di exportaci. La 4 maxim granda chaebols produktas 90% de la gani de la 30 maxim granda kompanii di la lando. Altra defii esas diminutar laborala jornedo, augmentar la produktiveso, e diminutar korupto.

Referi

Sud-Korea
Sud-Korea